CELEX: 32021D2033
Language: bg
Date: 2021-11-19 00:00:00
Title: Решение (ОВППС) 2021/2033 на Съвета от 19 ноември 2021 година за изменение на Решение (ОВППС) 2019/97 за подкрепа на Конвенцията за забрана на биологични и токсични оръжия в рамките на Стратегията на ЕС срещу разпространението на оръжия за масово унищожение

22.11.2021   
               
               
                  BG
               
               
                  Официален вестник на Европейския съюз
               
               
                  L 415/29
               
            
         РЕШЕНИЕ (ОВППС) 2021/2033 НА СЪВЕТА
         от 19 ноември 2021 година
         за изменение на Решение (ОВППС) 2019/97 за подкрепа на Конвенцията за забрана на биологични и токсични оръжия в рамките на Стратегията на ЕС срещу разпространението на оръжия за масово унищожение
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 21 януари 2019 г. Съветът прие Решение (ОВППС) 2019/97 (1), което предвижда 36-месечен срок на изпълнение, считано от датата на сключване на споразумението за финансиране, посочено в член 3, параграф 3 от същото решение, за проектите, посочени в член 1 от него.
                  
               
                     (2)
                  
                  
                     Срокът на изпълнение на споразумението за финансиране изтича на 4 февруари 2022 г.
                  
               
                     (3)
                  
                  
                     На 8 юли 2021 г. Службата на ООН по въпросите на разоръжаването (UNODA), която отговаря за техническото изпълнение на проектите, посочени в член 1 от Решение (ОВППС) 2019/97, поиска удължаване без разходи с дванадесет месеца на срока на изпълнение на посоченото решение. Това удължаване позволява на UNODA да осъществи няколко от проектите, посочени в член 1 от Решение (ОВППС) 2019/97, чието изпълнение беше забавено поради пандемията от COVID-19.
                  
               
                     (4)
                  
                  
                     Удължаването на срока на изпълнение на проектите, посочени в член 1 от Решение (ОВППС) 2019/97, до 4 февруари 2023 г. няма последици от гледна точка на финансовите ресурси.
                  
               
                     (5)
                  
                  
                     Поради това Решение (ОВППС) 2019/97 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 5, параграф 2 от Решение (ОВППС) 2019/97 се заменя със следното:
            
               
                  „2.   Срокът на действие на настоящото решение изтича на 4 февруари 2023 г.“
               
            
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 19 ноември 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Решение (ОВППС) 2019/97 на Съвета от 21 януари 2019 г. за подкрепа на Конвенцията за забрана на биологични и токсични оръжия в рамките на Стратегията на ЕС срещу разпространението на оръжия за масово унищожение (ОВ L 19, 22.1.2019 г., стр. 11).